laion/Wikipedia-Exotic huggingface dataset:
লালমাটিয়া

লালমাটিয়া বাংলাদেশের রাজধানী ঢাকার মোহাম্মদপুর ও ধানমন্ডির মধ্যে অবস্থিত একটি আবাসিক এলাকা। এলাকাটি সরু রাস্তা ও লাল ইটের বাড়ির জন্য বিখ্যাত। তিনটি গুরুত্বপূর্ণ সড়ক (সাতমসজিদ রোড, পুরাতন ২৭ নম্বর রোড ও মিরপুর রোড) এই এলাকার পাশ দিয়ে গিয়েছে, যা এই এলাকার যোগাযোগ ব্যবস্থায় গুরুত্বপূর্ণ ভূমিকা রাখে। এই এলাকার লাল মাটি থেকে "লালমাটিয়া" নামকরণ করা হয়েছে বলে ধারণা করা হয়। এই এলাকায় অনেক আগে থেকেই জনবসতি গড়ে ওঠে। যদিও বর্তমানে অনেক পুরনো ভবন ভেঙে নতুন ইমারত গড়ে তোলা হচ্ছে। সম্পূর্ণ এলাকাটিকে ৮টি ব্লকে ভাগ করা হয়েছে। লালমাটিয়ায় ঢাকার অন্যান্য এলাকার তুলনায় বেশকিছু সংখ্যক খেলার মাঠ রয়েছে। তবে পয়ঃনিষ্কাশনের অব্যস্থাপনা ও সড়কের দুর্দশা এই এলাকার নাগরিক ভোগান্তির কারণ। আবাসিক এলাকা হওয়া সত্ত্বেও এখানে বেশকিছু বাণিজ্যিক প্রতিষ্ঠান গড়ে উঠেছে। এছাড়া কিছু এনজিও, হাসপাতাল, দোকান ও রেস্তোরাঁও রয়েছে। লালমাটিয়ায় বেশ কিছু স্কুল, কলেজ ও দুইটি বিশ্ববিদ্যালয় রয়েছে। এর মধ্যে উল্লেখযোগ্য হলো জামিয়া ইসলামিয়া লালমাটিয়া, লালমাটিয়া মহিলা কলেজ ও লালমাটিয়া গার্লস হাই স্কুল ইত্যাদি। ম্যানগ্রোভ, একাডেমিয়া, সাউথ ব্রীজ স্কুল (সিনিয়র সেকশন), কার্ডিফ এর মতো আরও অনেকগুলি নামকরা ইংলিশ মিডিয়াম স্কুল এই এলাকাটিতে অবস্থিত রয়েছে। আনসার বাহিনী ও লালমাটিয়া সোসাইটির নিয়োগকৃত নিরাপত্তারক্ষীদের তৎপরতায় লালমাটিয়ার নিরাপত্তাব্যবস্থা গড়ে উঠেছে।
রাইপুর

রাইপুর হল পশ্চিমবঙ্গের বাঁকুড়া জেলার একটি জনগণনা শহর ও থানা। এই শহরটি খাতড়া মহকুমার রাইপুর সমষ্টি উন্নয়ন ব্লকে অবস্থিত। জনগণনা প্রতিবেদনে এই শহরটিকে রাইপুর নামে অভিহিত করা হয়েছে। ২০১১ সালে ভারতের জনগণনা অনুসারে রাইপুর বাজারের মোট জনসংখ্যা ৬২৮০ জন, যার মধ্যে ৩২৩২ জন পুরুষ ও ৩০৪৮ জন নারী৷ প্রতি হাজার পুরুষে নারী সংখ্যা ৯৪৩ জন৷ শহরটিতে অনুর্দ্ধ ৬ বছর বয়সী শিশু ৬২২ জন, যা সমগ্র জনসংখ্যার ৯.৯০%৷ ৬ বৎসরোর্দ্ধ জনসংখ্যার মধ্যে ৮৩.৬৭% তথা ৪৭৩৪ জন সাক্ষর৷ ২৫২ বর্গকিলোমিটারের অধিক ক্ষেত্রবিশিষ্ট বিস্তৃত ও ১,০৫,৮২৬ জন জনসংখ্যাবিশিষ্ট রাইপুর সমষ্টি উন্নয়ন ব্লকটি রাইপুর থানার অন্তর্গত৷ রাইপুর বাজার শহরটি পুরুলিয়া জেলার ঝাড়গ্রাম থেকে পূর্ব মেদিনীপুর জেলার দীঘা পর্যন্ত বিস্তৃত ৪নং রাজ্য সড়ক এবং পশ্চিম বর্ধমান জেলার দুর্গাপুর থেকে ঝাড়গ্রাম জেলার নয়াগ্রাম পর্যন্ত বিস্তৃত ৯ নং রাজ্য সড়কের ওপর অবস্থিত৷ রাইপুর গ্রামীণ হাসপাতাল এই ব্লকের কেন্দ্রীয় হাসপাতাল। এছাড়া এই ব্লকের ডুমুরতোড়, ফুলকুসমা ও মোটগোদায় তিনটি স্বাস্থ্যকেন্দ্র এবং মোট ৩৩টি শাখাকেন্দ্র রয়েছে। "২০১১ Census – Primary Census Abstract Data Tables"। West Bengal – District-wise। Registrar General and Census Commissioner, India। সংগ্রহের তারিখ ১৪ অক্টোবর ২০১৬।  "District Statistical Handbook 2014 Bankura"। Tables 2.1, 2.2। Department of Statistics and Programme Implementation, Government of West Bengal। ২৯ জুলাই ২০১৭ তারিখে মূল থেকে আর্কাইভ করা। সংগ্রহের তারিখ ১৪ অক্টোবর ২০১৬।  "List of State Highways in West Bengal"। West Bengal Traffic Police। সংগ্রহের তারিখ ১৬ অক্টোবর ২০১৬।  "Status of Health and FW Services in Bankura District"। Chief Medical Officer of Health, Bankura। সংগ্রহের তারিখ ১১ ডিসেম্বর ২০১৬। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
কনস্ট্যান্স উ

কনস্ট্যান্স উ (ইংরেজি: Constance Wu; ২২ মার্চ ১৯৮২) হলেন একজন মার্কিন অভিনেত্রী। তিনি ক্রেজি রিচ এশিয়ান্স চলচ্চিত্রে প্রধান চরিত্রে অভিনয়ের জন্য খ্যাতি অর্জন করেন। এই চলচ্চিত্রে রেচেল চু চরিত্রে অভিনয় করে তিনি সেরা সঙ্গীতধর্মী বা হাস্যরসাত্মক চলচ্চিত্র অভিনেত্রী বিভাগে গোল্ডেন গ্লোব পুরস্কারের মনোনয়ন লাভ করেন। তিনি এবিসির হাস্যরসাত্মক ধারাবাহিক ফ্রেশ অফ দ্য বোট (২০১৫-বর্তমান)-এ জেসিকা হুয়াং চরিত্রে অভিনয় করে দুটি টিসিএ পুরস্কার ও চারটি ক্রিটিকস চয়েস টেলিভিশন পুরস্কারের মনোনয়ন লাভ করেন। ২০১৭ সালে টাইম সাময়িকীর ১০০ প্রভাবশালী ব্যক্তির তালিকায় উ'র নাম অন্তর্ভুক্ত করা হয়। মাহমুদ, হাসনাইন (১৩ সেপ্টেম্বর ২০১৮)। "এশীয় বিপ্লব"। দৈনিক কালের কণ্ঠ। সংগ্রহের তারিখ ২২ মার্চ ২০১৯।  "কার ঝুলিতে যাচ্ছে গোল্ডেন গ্লোব?"। দৈনিক প্রথম আলো। ৭ ডিসেম্বর ২০১৮। সংগ্রহের তারিখ ২২ মার্চ ২০১৯।  ডানাম, লিনা। "Constance Wu: The World's 100 Most Influential People"। টাইম (ইংরেজি ভাষায়)। ২ নভেম্বর ২০১৮ তারিখে মূল থেকে আর্কাইভ করা। সংগ্রহের তারিখ ২২ মার্চ ২০১৯।  উইকিমিডিয়া কমন্সে কনস্ট্যান্স উ সংক্রান্ত মিডিয়া রয়েছে। ইন্সটাগ্রামে কনস্ট্যান্স উ টুইটারে কনস্ট্যান্স উ ইন্টারনেট মুভি ডেটাবেজে কনস্ট্যান্স উ  (ইংরেজি)
রাজিন্দর কৌর

ড. রাজিন্দর কাউর ভারতের পাঞ্জাব প্রদেশে জন্মগ্রহণকারী একজন সাংবাদিক ও রাজনীতিবিদ ছিলেন। তিনি ১৯৩১ সালের ফেব্রুয়ারি মাসের ১০ তারিখে ব্রিটিশ ভারতের পাঞ্জাব প্রদেশের অমৃতসরে জন্মগ্রহণ করেন। তার বাবা ছিলেন প্রখ্যাত শিখ ধর্মীয় ও রাজনৈতিক নেতা মাস্টার তারা সিং। তিনি অমৃতসরের খালসা কলেজ, চন্ডিগড়ের পাঞ্জাব বিশ্ববিদ্যালয় ও নয়াদিল্লির ক্যাম্প কলেজের ছাত্রী ছিলেন। তিনি ব্যাচেলর অব টিচিং ডিগ্রি নিয়েছিলেন। এছাড়াও তিনি স্নাতকোত্তর করেন দর্শন বিষয়ে। একই বিষয়ে তিনি পিএইচডি ডিগ্রিও অর্জন করেন। তার ডক্টরেট ডিগ্রির বিষয়বস্তু ছিল 'দ্য শিখ কনসেপ্ট অব গডহেড'। লেখাপড়ার পাঠ চুকানোর পর তিনি প্রবেশ করেন কর্মজীবনে। ১৯৫৮ সালে তিনি যোগ দেন ভারতের পাঞ্জাব প্রদেশের অমৃতসরে অবস্থিত খালসা কলেজে। কলেজটিতে এক বছর প্রভাষক হিসেবে দায়িত্ব পালন করেন তিনি। ১৯৫৯ সালে তিনি চাকরি ছেড়ে দেন এবং সাংবাদিকতা ও রাজনীতিতে প্রবেশ করেন। তিনি পাঞ্জাবি ভাষার পত্রিকা দৈনিক প্রভাতএ সম্পাদক হিসেবে যোগ দেন। এখানে তিনি তিন বছর দায়িত্ব পালন করেন। এছাড়াও, অমৃতসরের মাসিক সাময়িকী সন্ত সিপাহিতেও সম্পাদক পদে কর্মরত ছিলেন তিনি। এরপর তিনি যোগ দেন শিরোমণি অকালি দলে। তিনি দলটির মহিলা শাখা স্ত্রী অকালি দলের সভাপতি ছিলেন। রাজনীতির বাইরে তিনি শিক্ষা ও সামাজিক কর্মকাণ্ডে যুক্ত ছিলেন। ১৯৭৭ সালে তিনি নয়াদিল্লি মিউনিসিপাল কমিটির সদস্য নিযুক্ত হন। তিনি ২ বছর এই কমিটিতে যুক্ত ছিলেন। তিনি কমিটির সামাজিক কল্যাণ উপকমিটির সদস্য ছিলেন। এর আগে ১৯৭৫ সালে দিল্লি গুরুদুয়ারা ব্যবস্থাপনা কমিটির সদস্য নিযুক্ত হয়েছিলেন। তিনি পাঞ্জাবের শিখ শিক্ষা কমিটির প্রতিষ্ঠাতা সদস্য ছিলেন। সংস্থাটি কর্তৃক পাঞ্জাবের কাদিয়ারি, বাঙ্গা, সাথিয়ালা ও অমৃতসরে খালসা কলেজ পরিচালিত হয়। তিনি নারীদের জন্য গঠিত জাতীয় কমিটি ও অমৃতসর মিউনিসিপাল কর্পোরেশনের উপদেষ্টাকমিটির সদস্য ছিলেন। ১৯৭৮ সালে রাজ্যসভা নির্বাচনে তিনি প্রার্থী হিসেবে দাঁড়ান ও বিজয়ী হন। ১৯৮০ সালে তিনি যুক্তরাজ্যের রাজধানী লন্ডনের ওয়েম্বলি সম্মেলন কেন্দ্রে ধর্ম ও দর্শনবিষয়ক একটি সেমিনারে অংশ নেন। এর দুই বছর পর, ১৯৮২ সালে তৎকালীন সোভিয়েত ইউনিয়নের রাজধানী মস্কোতে নিরস্ত্রীকরণ বিষয়ে সারা বিশ্বের ধর্মীয় নেতাদের এক সম্মেলনে যোগ দেন। ১৯৮৯ সালের ফেব্রুয়ারি মাসের ৫ তারিখে পাঞ্জাবের ভাতিন্দায় আততায়ীর গুলিতে নিহত হন। http://www.sikhiwiki.org/index.php/Dr_Rajinder_Kaur Rajyasabha Nic, Pdf file "Dr Rajinder Kaur (1931-1989)"। Sikh history। ২০১৩-০৯-২৭ তারিখে মূল থেকে আর্কাইভ করা। সংগ্রহের তারিখ ২০১৪-০৫-০৭।
বোস কেবিন

বোস কেবিন বাংলাদেশের নারায়ণগঞ্জ জেলা সদরে ২ নং রেলগেট এলাকায় অবস্থিত একটি ঐতিহ্যবাহী রেস্তোরাঁ। ব্রিটিশ শাসনামল ও পাকিস্তান শাসনামলে রাজনৈতিক আন্দোলনের সময় নারায়ণগঞ্জসহ অন্যান্য অঞ্চলের তৎকালীন জাতীয় রাজনীতিবিদগণ এখানে আড্ডা দেওয়ার ফলে স্থানটি পরিচিত ও জনপ্রিয় হয়ে উঠে। ১৯২১ সালে নৃপেন চন্দ্র বসু (ভুলুবাবু) নামে একজন নারায়ণগঞ্জ শহরের ১ নং ও ২ নং রেলগেটের মধ্যবর্তী ফলপট্টি এলাকায় একটি টংঘরে (চালাঘর) রেস্তোরাঁটি প্রতিষ্ঠা করেন। নৃপেন ছিলেন তৎকালীন বিক্রমপুরের (বর্তমান মুন্সীগঞ্জ জেলা) শ্রীনগর থানার ষোলঘর গ্রামের বাসিন্দা। জীবিকার সন্ধানে বিক্রমপুর থেকে নারায়ণগঞ্জে আসার পর তিনি রেস্তোরাঁ ব্যবসা শুরু করেন। প্রথমদিকে চা ও বিস্কুট নিয়ে যাত্রা শুরু করলেও আস্তে আস্তে সেটি রেস্তোরাঁতে রুপ নেয়। ১৯৮৮ সালে রেস্তোরাঁ চেম্বার রোডে স্থানান্তরিত হয়। বর্তমানে এর নাম ‘নিউ বোস কেবিন’। ভারতের স্বাধীনতা সংগ্রামের সময় কেবিনটি গুরুত্বপূর্ণ ভূমিকা পালন করে। এ অঞ্চলে ব্রিটিশ বিরোধী আন্দোলন বেগবান করার জন্য আন্দোলন সংক্রান্ত বিভিন্ন চিঠিপত্র বোস কেবিনের ঠিকানায় পাঠানো হত। তারপর এখান থেকে সেগুলো বিভিন্ন স্থানে পাঠানো হত। এছাড়াও ১৯৫২ সালে বাংলা ভাষা আন্দোলন, ১৯৭১ সালে বাংলাদেশের স্বাধীনতা যুদ্ধ ও নব্বইয়ের স্বৈরাচার বিরোধী আন্দোলনের সময় স্থানটি সংস্কৃতিক অঙ্গনে জনপ্রিয়তা লাভ করে। রাজনৈতিক নেতৃবৃন্দের মধ্যে যরা বোস কেবিনে আড্ডা দিতেন তাদের মধ্যে উল্লেখযোগ্য হলেন, ভারতের স্বাধীনতা সংগ্রামের কিংবদন্তি নেতাজি সুভাষচন্দ্র বসু, পাকিস্তানের প্রধানমন্ত্রী ও বাঙালি রাজনীতিবিদ হোসেন শহীদ সোহ্‌রাওয়ার্দী, বাংলাদেশের জাতির জনক শেখ মুজিবুর রহমান এবং মজলুম জননেতা আবদুল হামিদ খান ভাসানী। উইকিমিডিয়া কমন্সে বোস কেবিন সংক্রান্ত মিডিয়া রয়েছে। "বোস কেবিনে বসে..."। প্রথম আলো। সংগ্রহের তারিখ ২২ মার্চ ২০১৯।  "শতবর্ষে বোস কেবিন"। জনকন্ঠ। ২২ মার্চ ২০১৯ তারিখে মূল থেকে আর্কাইভ করা। সংগ্রহের তারিখ ২২ মার্চ ২০১৯।  "ওপারে গেলে নারায়ণগঞ্জের বোস কেবিনে প্লিজ যাবেন, নেতাজিও যেতেন!"। এই সময়। ২৩ এপ্রিল ২০১৭। সংগ্রহের তারিখ ২২ মার্চ ২০১৯।  "৯১ বছরে বোস কেবিন আড্ডাপ্রিয়দের সম্মিলন"। প্রথম আলো। ২০১৯-০৩-২২ তারিখে মূল থেকে আর্কাইভ করা। সংগ্রহের তারিখ ২২ মার্চ ২০১৯।  "৯৬ বছরের পুরোনো বোস কেবিনে একদিন"। এনটিভি। সংগ্রহের তারিখ ২২ মার্চ ২০১৯।  "নারায়ণগঞ্জের বোস কেবিন: পথচলার ৯১ বছর"। প্রিয়.কম। সংগ্রহের তারিখ ২২ মার্চ ২০১৯। [স্থায়ীভাবে অকার্যকর সংযোগ] "বোস কেবিনের সেই আড্ডা আজও আছে"। রাইজিংবিডি। সংগ্রহের তারিখ ২২ মার্চ ২০১৯।  "সেই বোস কেবিন"। বাংলাদেশ প্রতিদিন। সংগ্রহের তারিখ ২২ মার্চ ২০১৯।  "শতবর্ষে পা দিতে চলেছে নারায়ণগঞ্জের বোস কেবিন"। বাংলানিউজ২৪.কম। সংগ্রহের তারিখ ২২ মার্চ ২০১৯।  "বোস কেবিন : ঐতিহ্যের মহিমায় রঙের ছোঁয়া"। কালের কণ্ঠ। সংগ্রহের তারিখ ২২ মার্চ ২০১৯।
শম্ভুনাথ পণ্ডিত

শম্ভুনাথ পণ্ডিত (জন্ম: ১৮২০ - মৃত্যু: ৬ জুন ১৮৬৭) একজন বাঙালি আইনজীবী, কলকাতা হাইকোর্টের প্রথম ভারতীয় বিচারপতি এবং বাংলার নবজাগরণের উল্লেখযোগ্য ব্যক্তিত্ব। তার জন্ম হয়েছিল কলকাতায়। পিতা সদাশিব পণ্ডিত ছিলেন কাশ্মীরি পণ্ডিত বংশোদ্ভূত। কাকার কাছে প্রতিপালিত হন শম্ভুনাথ এবং লক্ষ্ণৌতে উর্দু ভাষা ও ফারসি শিক্ষা নেন। ১৪ বছর বয়েসে কলকাতার ওরিয়েন্টাল সেমিনারি স্কুলে পড়া শুরু করেন। ১৮৪১ সালে সদর দেওয়ানী কোর্টের নথি সংরক্ষকের কাজে যোগ দেন তিনি। আইন বিষয়ে অভিজ্ঞতা সঞ্চয় করে মুহুরীর পদ পান ১৮৪৫ সালে। এই সময় একটি আইন বিষয়ক বই রচনা করলে সরকারের সু নজর পড়ে তার ওপর। ১৮৪৮ খ্রিষ্টাব্দে আইন পরীক্ষায় পাশ করে ফৌজদারি শাখায় ওকালতি করতে থাকেন। ১৮৫৫ সালে প্রেসিডেন্সি কলেজের আইনের অধ্যাপক, ১৮৬২ সালে সিনিয়র সরকারি আইনজীবী নির্বাচিত হন। ১৮৬৩ সালে কলকাতা উচ্চ আদালতে প্রথম ভারতীয় বিচারপতি হিসেবে কাজ শুরু করেন ও আমৃত্যু এই পদে আসীন ছিলেন। হিন্দু প্যাট্রিয়ট পত্রিকায় আইন বিষয়ে প্রবন্ধ লিখতেন। ভবানীপুর ব্রাহ্মসমাজের সভাপতি এবং ৩১/১০/১৮৫১ তারিখে প্রতিষ্ঠিত ব্রিটিশ ইণ্ডিয়ান অ্যাসোসিয়েশনের প্রতিষ্ঠাতা-সদস্য ছিলেন। ১৮৪৯ সালে বেথুন স্কুল প্রতিষ্ঠা হলে দৃষ্টান্ত স্থাপন করতে ও স্ত্রী শিক্ষায় উৎসাহ প্রদান করতে নিজের কন্যাকে সেখানে ভর্তি করেন। লাখেরাজ জমি সম্পর্কে তার মতামত এ সম্পর্কে বিচার-ব্যবস্থা সহজ করেছেন। রেগুলেশন ল' সম্পর্কে তার রচনা এবং পিয়ার্সনের 'বাক্যবলী' গ্রন্থে তার আইন সম্পর্কে বঙ্গীকরণ উল্লেখযোগ্য। আদি ব্রাহ্মসমাজে ঈশ্বর সম্পর্কে তার উল্লেখযোগ্য রচনা হল - 'On the being of God'. বিচার ব্যবস্থা ও আইন সম্পর্কে তার বহু রচনা রয়েছে। কলকাতা শহরে তার নামে একটি বৃহৎ হাসপাতাল ও একটি রাজপথ তার নামে নামাঙ্কিত রয়েছে। কলিকাতা হাইকোর্টে তার একটি মুর্তি প্রতিষ্ঠিত আছে। সুবোধচন্দ্র সেনগুপ্ত ও অঞ্জলি বসু, প্রথম খণ্ড (২০০২)। সংসদ বাঙালি চরিতাভিধান। কলকাতা: সাহিত্য সংসদ। পৃষ্ঠা ৫০৮।
জাতীয় মুক্তিযোদ্ধা কাউন্সিল

জাতীয় মুক্তিযোদ্ধা কাউন্সিল (সংক্ষেপে জামুকা) হল বাংলাদেশ সরকারের একটি স্বায়ত্তশাসিত পরিষদ, যা মুক্তিযোদ্ধা, যুদ্ধাহত মুক্তিযোদ্ধা ও শহীদ মুক্তিযোদ্ধা পরিবারের সদস্যদের কল্যাণ ও প্রকৃত মুক্তিযোদ্ধাদের তালিকা নিয়ন্ত্রণে কাজ করে। এর সদরদপ্তর বাংলাদেশের ঢাকার মগবাজারে। ১৯৭১ সালে বাংলাদেশের স্বাধীনতা যুদ্ধে অংশগ্রহণকারী মুক্তিযোদ্ধাদের কল্যাণ দেখাশোনার জন্য মুক্তিযুদ্ধ বিষয়ক মন্ত্রণালয়ের অধীনে জাতীয় মুক্তিযোদ্ধা কাউন্সিল গঠিত হয়। এটি জাতীয় মুক্তিযোদ্ধা কাউন্সিল আইন, ২০০২ দ্বারা নিয়ন্ত্রিত ও পরিচালিত হয়। ২০১৫ সালে কাউন্সিলের সভায় বীরাঙ্গনাদের (যেসকল নারী ১৯৭১ সালে ধর্ষিত হয়েছে) সংশ্লিষ্ট সকল সুযোগ সুবিধাসহ মুক্তিযোদ্ধার স্বীকৃতি দেওয়ার সিদ্ধান্ত নেয়। ২০১৬ সালের ১২ ডিসেম্বর ভুয়া মুক্তিযোদ্ধা যাচাই বাছাই নির্দেশিকা জারি করে। ২০১৭ সালে ১২ জানুয়ারি যাচাই বাছাইয়ের জন্য স্থানীয় পর্যায়ে তদন্ত কমিটি গঠনের গেজেট প্রকাশ করে। একই সালের ২৩ জানুয়ারি বাংলাদেশ হাইকোর্ট মুক্তিযোদ্ধাদের তালিকা যাচাই-বাছাইয়ে জাতীয় মুক্তিযোদ্ধা কাউন্সিলের কমিটি গঠন করা কেন অবৈধ ঘোষণা করা হবে না, তা জানতে চেয়ে রুল জারি করে। মুক্তিযুদ্ধ বিষয়ক মন্ত্রণালয় ও কাউন্সিলের মহাপরিচালককে এর জবাব দিতে বলা হয়েছে। রায়ে বলা হয়েছিল গেজেটভুক্ত সব মুক্তিযোদ্ধাকে পুনরায় যাচাই-বাছাই করার ক্ষমতা আইন অনুযায়ী জামুকার নেই। বাংলাদেশ মুক্তিযোদ্ধা কল্যাণ ট্রাস্ট মুক্তিযোদ্ধা সংসদ "হাইকোর্টের রুল, মুক্তিযোদ্ধা যাচাই বাছাইয়ে কমিটি কেন অবৈধ নয়"। দৈনিক ভোরের কাগজ। ২৪ জানুয়ারি ২০১৭। ২০১৯-০৩-২২ তারিখে মূল থেকে আর্কাইভ করা। সংগ্রহের তারিখ ২০১৯-০৩-২২।
ব্রুনো গানৎস

ব্রুনো গানৎস (জার্মান :ˈbruːno ˈɡant͡s; ২২ মার্চ ১৯৪১ - ১৬ ফেব্রুয়ারি ২০১৯) ছিলেন একজন সুইস অভিনেতা। তিনি পঞ্চাশ বছরের অধিক সময় জার্মান ভাষার চলচ্চিত্র ও টেলিভিশন নাটকে অভিনয় করেছেন। তিনি পরিচালক ভের্নার হের্ৎসগ, এরিক রোমার, ফ্রান্সিস ফোর্ড কোপলা, ও ভিম ভেন্ডার্সের পরিচালনায় কাজ করে খ্যাতি অর্জন করেন। তিনি দি আমেরিকান ফ্রেন্ড (১৯৭৭)-এ জোনাথন জিমারম্যান, নসফেরাতু দ্য ভ্যাম্পায়ার (১৯৭৯)-এ জোনাথন হারকার, এবং উইংস অব ডিজায়ার (১৯৮৭)-এ ড্যামিয়েল চরিত্রে অভিনয় করে আন্তর্জাতিক অঙ্গনে পরিচিতি লাভ করেন। গানৎস ডাউনফল (২০০৪) চলচ্চিত্র আডলফ হিটলার চরিত্রে অভিনয় করে আন্তর্জাতিকভাবে সমাদৃত হন। তিনি কয়েকটি ইংরেজি ভাষার চলচ্চিত্রেও অভিনয় করেন, তন্মধ্যে রয়েছে দ্য বয়েজ ফ্রম ব্রাজিল (১৯৭৮), স্ট্র্যাপলেস (১৯৮৯), দ্য মাঞ্চুরিয়ান ক্যান্ডিডেট (২০০৪), দ্য রিডার (২০০৮), আননোন (২০১১), এবং রিমেম্বার (২০১৫)। মঞ্চে তিনি ২০০০ সালে পিটার স্টেইনের ফাউস্ট-এর প্রথম খণ্ড ও দ্বিতীয় খণ্ডের মঞ্চায়নে ডক্টর হাইনরিখ ফাউস্ট চরিত্রে অভিনয় করেন। গানৎস ফ্রান্সের লেজিওঁ দনরের নাইট এবং ২০০৬ সালে জার্মানির অর্ডার অব মেরিট খেতাবে খেতাবে ভূষিত হন। গেটস, আনিটা (১৬ ফেব্রুয়ারি ২০১৯)। "Bruno Ganz, Who Played an Angel and Hitler, Is Dead at 77"। দ্য নিউ ইয়র্ক টাইমস (ইংরেজি ভাষায়)। সংগ্রহের তারিখ ২২ মার্চ ২০১৯।  "Downfall actor Bruno Ganz dies aged 77"। এবিসি নিউজ (ইংরেজি ভাষায়)। ১৬ ফেব্রুয়ারি ২০১৯। সংগ্রহের তারিখ ২২ মার্চ ২০১৯।  মিজেট, অ্যান (৬ আগস্ট ২০০০)। "Germany's Classic of Classics, All 21 Hours"। দ্য নিউ ইয়র্ক টাইমস (ইংরেজি ভাষায়)। সংগ্রহের তারিখ ২২ মার্চ ২০১৯।  উইকিমিডিয়া কমন্সে ব্রুনো গানৎস সংক্রান্ত মিডিয়া রয়েছে। ইন্টারনেট মুভি ডেটাবেজে ব্রুনো গানৎস  (ইংরেজি) রটেন টম্যাটোসে ব্রুনো গানৎস (ইংরেজি)
অপারেটিং সিস্টেমসমূহের তুলনা

নিচের সারণিগুলিতে বেশ কিছু বহুল ব্যবহৃত ও বর্তমানে সহজলভ্য অপারেটিং সিস্টেমের সাধারণ ও কারিগরি দিকের তুলনা করা হল। লিনাক্স ডিস্ট্রিবিউশনগুল সংখ্যায় ও বৈচিত্র‌্যে বহু হবার কারণে এগুলিকে একটি মাত্র ভুক্তির অধীনে রাখা হয়েছে। বিস্তারিত তুলনার জন্য লিনাক্স ডিস্ট্রিবিউশনসমূহের তুলনা নিবন্ধটি দেখুন। এর বাইরেও বেশ কয়েক প্রকারের বিএসডি অপারেটিং সিস্টেম আছে, যেগুলি সম্পর্কে বিস্তারিত জানার জন্য বিএসডি অপারেটিং সিস্টেমসমূহের তুলনা নিবন্ধটি দেখুন। দ্রষ্টব্য 1: Most OS distributions include bundled software with various other licenses. দ্রষ্টব্য 2: Although Lisa OS ran on the same (albeit a slower version) microprocessor and was developed by Apple Computer at the same time as Mac OS, they were developed as different projects, sharing only a similar GUI between them. [১] দ্রষ্টব্য 3: Mac OS versions up to 7.5.5 are available free of charge here. দ্রষ্টব্য 4: গ্নু is a recursive acronym for গ্নু's Not Unix, which was chosen because its design is Unix-like, but differs from Unix by being Free software and by not containing any Unix code. দ্রষ্টব্য 5: Minix inspired the Linux kernel. No code from Minix was used to create the Linux kernel. দ্রষ্টব্য 6: PC-BSD uses FreeBSD as a base system with custom configuration and several desktop oriented tools to create an easy to use FreeBSD system for Desktops and Workstations. দ্রষ্টব্য 7: Mac OS 7.6 was the first Mac OS operating system to be labeled Mac OS. Operating systems prior to this were named System Software 0.1 (available only to developers) through System Software 7.5, and known as System #.# for short. দ্রষ্টব্য 8: Windows Vista was released to manufacturing on November 8 2006, and was subsequently made available to software developers and businesses in November 2006, with retail availability following on January 30 2007 Operating System Market Share, May 2008, courtesy of Net Applications, a marketing company which obtains its data from the Alexa Toolbar or related products. Because people who install these products on their computers are not always aware that the product reports web browsing habits back to the marketers at Alexa some security software considers the Alexa Toolbar spyware and removes it. Both the automated removal-as-spyware and the self-selecting nature of those who install software that reports on personal web browsing habits raises questions as to whether the resulting data represents a unbiased statistical sample of Internet users.
অকল্যান্ড সিটি

অকল্যান্ড (ইংরেজি: Auckland) উত্তর নিউজিল্যান্ডের একটি শহর। এটি উত্তর অকল্যান্ড উপদ্বীপ এবং উত্তর-পশ্চিম নর্থ আইল্যান্ডকে সংযুক্তকারী একটি স্থলযোটকের উপর অবস্থিত। এটি তাসমান সাগরের একটি বাহু মানুকাউ খাঁড়ি এবং প্রশান্ত মহাসাগরের একটি বাহু হাউরাকি উপসাগরের ওয়াইটেমাটা খাঁড়ির তীরে অবস্থিত। শহরের সীমানার কাছে একাধিক মৃত আগ্নেয়গিরি আছে। শহরটি নিউজিল্যান্ডের প্রধান সমুদ্র বন্দর এবং মৎস্য-, বাণিজ্য- ও শিল্প-কেন্দ্র। এখানে একটি নৌঘাঁটি আছে। অকল্যান্ডে উৎপাদিত দ্রব্যের মধ্যে আছে লোহা ও ইস্পাত, প্রক্রিয়াজাত খাদ্য, যন্ত্রপাতি, টেক্সটাইল, বস্ত্র, মোটরযান, বনজ দ্রব্য এবং রাসায়নিক সার। অকল্যান্ডের দর্শনীয় স্থানের মধ্যে আছে অকল্যান্ড সিটি আর্ট গ্যালারি, যাতে ইউরোপীয় ও নিউজিল্যান্ডীয় শিল্পীদের শিল্পকর্ম স্থান পেয়েছে। অকল্যান্ড ইন্সটিটিউট ও জাদুঘর, পরিবহন ও প্রযুক্তি জাদুঘর, এবং পার্নেল গোলাপ উদ্যান। ১৮৮২ সালে এখানে অকল্যান্ড বিশ্ববিদ্যালয় এবং ১৯৬৪ সালে অকল্যান্ড প্রযুক্তি ইন্সটিটিউট স্থাপিত হয়। বেশ কিছু সেতু কেন্দ্রীয় শহরকে দ্রুত বর্ধমান শহরতলী এলাকার সাথে সংযুক্ত করেছে। এদের মধ্যে অকল্যান্ড হার্বার ব্রিজ বৃহত্তম। অকল্যান্ডে নিউজিল্যান্ডের প্রধান আন্তর্জাতিক বিমানবন্দরটি অবস্থিত। ১৯৪৫ সালে ২য় বিশ্বযুদ্ধের অবসানের পর প্রশান্ত মহাসাগরীয় দ্বীপপুঞ্জের বহু লোক অকল্যান্ডে পাড়ি জমান। এরা ছাড়াও অকল্যান্ডে মাওরি জাতির লোকেদের একটি বড়ো সম্প্রদায় আছে; মাওরিরা দেশটির আদিবাসী। ২০০৬ সালের তথ্য অনুযায়ী এখানকার অর্ধেক অধিবাসী ইউরোপীয়, ২২.৪% এশীয়, ১২% প্রশান্ত মহাসাগরীয় দ্বীপপুঞ্জীয়, এবং ৭.২% মাওরি জাতিভুক্ত। ১৮৪০ সালে অকল্যান্ডকে নিউজিল্যান্ড উপনিবেশের রাজধানী হিসেবে প্রতিষ্ঠা করা হয়। ১৮৬৫ সালে রাজধানী অকল্যান্ড থেকে সরিয়ে ওয়েলিংটনে নিয়ে যাওয়া হয়। ১৮৭১ সালে অকল্যান্ড বড়ো শহরের মর্যাদা লাভ করে। বর্তমানে বৃহত্তর অকল্যান্ড পৌর এলাকাতে ১৪ লক্ষেরও বেশি লোকের বাস। কেন্দ্রীয় মূল শহরে প্রায় ৪ লক্ষ লোক বাস করেন। Auckland City Council Annual Report Summary 2006/2007 - leaflet, Auckland City Council, 2007 The Battle for Auckland City - New Zealand Herald, Monday 24 September 2007, Page A5
মালিবাগ

মালিবাগ বাংলাদেশের রাজধানী ঢাকার শাহজাহানপুর থানার অন্তর্গত একটি এলাকা। "মালিবাগ" শব্দটির অর্থ মালির বাগান। এটি মগবাজারের নিকটে অবস্থিত একটি ঘনবসতিপূর্ণ এলাকা। বিভিন্ন ব্যবসা প্রতিষ্ঠান, বাজার, অফিস, স্কুল, কলেজ এখানে প্রতিষ্ঠিত হওয়ার কারণে মালিবাগ ঢাকা শহরের একটি অন্যতম ব্যস্ত এলাকা। মালিবাগ এলাকাটি ঢাকা দক্ষিণ সিটি কর্পোরেশন এর ১২ নং ওয়ার্ড এর আওতাধীন, এটি পূর্ব মালিবাগ হিসেবেও পরিচিত। "Population Census 2011: Dhaka Table C-01" (পিডিএফ)। বাংলাদেশ পরিসংখ্যান ব্যুরো। ১ মে ২০১৫ তারিখে মূল (পিডিএফ) থেকে আর্কাইভ করা। সংগ্রহের তারিখ ১১ জুলাই ২০১৪।  উইকিমিডিয়া কমন্সে মালিবাগ সংক্রান্ত মিডিয়া রয়েছে।
পরমজিত কৌর গুলশন

পরমজিত কাউর গুলশন (জন্ম: ৪ জানুয়ারি ১৯৪৯) একজন ভারতীয় রাজনীতিবিদ, যিনি শিরোমণি অকালী দলের রাজনীতির সাথে যুক্ত আছেন। তিনি দুইবার লোকসভা নির্বাচনে বিজয়ী হয়েছিলেন। তিনি ভারতের পাঞ্জাব প্রদেশের ভাতিন্দা জেলার আকালি জালাল গ্রামে ১৯৪৯ সালের জুন মাসের ৪ তারিখে জন্মগ্রহণ করেন। তার পিতার নাম ধন্না সিং গুলশন এবং তারমায়ের নাম বসন্ত কাউর। তিনি পড়াশোনা করেছেন চন্ডিগড়ের পাঞ্জাব বিশ্ববিদ্যালয় এবং অমৃতসরের গুরু নানক দেব বিশ্ববিদ্যালয়ে। তিনি বিএড কোর্সে উত্তীর্ণ হয়েছিলেন। এছাড়াও, তিনি অর্থনীতি ও সমাজবিজ্ঞানে দুবার মাস্টার্স ডিগ্রি লাভ করেন। ১৯৭৪ সালে তিনি সরকারি চাকরিতে যোগদান করেন। তিনি সরকারি মাধ্যমিক বিদ্যালয়ে সামাজিক বিজ্ঞানের শিক্ষক হিসেবে যোগদান করেন। পাঞ্জাব প্রদেশের বিভিন্ন মাধ্যমিক বিদ্যালয়ে তিনি কর্মরত ছিলেন। ২০০৪ সালের ১২ ফেব্রুয়ারি সালে মোহালির সরকারি সিনিয়র মাধ্যমিক বিদ্যালয়ের প্রধান শিক্ষিকা হিসেবে অবসরগ্রহণ করেন। সরকারি চাকরি থেকে অবসরগ্রহণের পর তিনি শিরোমণি আকালি দলে যোগ দেন। ২০০৪ সালে তিনি ভাতিন্দা থেকে লোকসভা নির্বাচনে প্রার্থী হন। তিনি নির্বাচনে জয়লাভ করেন। তিনি লোকসভায় ডিলিমিটেশন বিষয়ক কমিটি, রেলওয়ে বিষয় কমিটি, মানবসম্পদ উন্নয়নবিষয়ক কমিটি এবং পেট্রোলিয়াম ও প্রাকৃতিক গ্যাস মন্ত্রণালয়ের পরামর্শক কমিটির সদস্য ছিলেন। ২০০৯ সালে তিনি ফরিদকোট থেকে লোকসভা নির্বাচনে প্রার্থী হন। তিনি সেবার ৪৯.১৯% ভোট পেয়ে নির্বাচিত হন। সেবার তিনি লোকসভার তফসিলি জাতি ও উপজাতির উন্নয়ন বিষয়ক কমিটি, কৃষিবিষয়ক কমিটি ও আইনবিষয়ক কমিটির সদস্য হিসেবে কাজ করেছিলেন। ২০১৪ সালে তিনি পুনরায় ফরিদকোট থেকে লোকসভা নির্বাচনে দাঁড়ালেও সেবার আম আদমি পার্টির প্রফেসর সাধু সিং এর নিকট পরাজিত হন। ২০১৯ সালে আসন্ন লোকসভা নির্বাচনে তিনি ফরিদকোট থেকে প্রফেসর সাধু সিং এর বিরুদ্ধে পুনরায় লড়ার প্রস্তুতি নিচ্ছেন। রাজনীতির পাশাপাশি বিভিন্ন সামাজিক কর্মকাণ্ডে যুক্ত আছেন তিনি। তিনি পিছিয়ে পড়া জনগোষ্ঠীর জন্য নিবেদিতপ্রাণ একজন মানুষ। তিনি অনাথ ও প্রবীণ ব্যক্তিদের কাছের মানুষ। তিনি সামাজিক সংগঠন 'বাবা ফরিদ ক্লাব' এর সাথে যুক্ত আছেন। সংগঠনটি মাদকাসক্তি নির্মূল কেন্দ্র পরিচালনা করে। এছাড়াও সংস্থাটির উদ্যোগে বিনামূল্যে রক্তদান, বৃক্ষরোপণসহ বিভিন্ন সামাজিক কর্মকাণ্ড পরিচালিত হয়। ১৯৭৮ সালের জানুয়ারি মাসের ২২ তারিখে তিনি নির্মল সিং এর সাথে বিবাহবন্ধনে আবদ্ধ হন। তাদের দুইটি মেয়ে আছে। "Detailed Profile". Government of India. Retrieved 2011-01-11. http://archive.india.gov.in/govt/loksabhampbiodata.php?mpcode=4131[স্থায়ীভাবে অকার্যকর সংযোগ] https://m.hindustantimes.com/lok-sabha-elections/lok-sabha-elections-2019-faridkot-mp-sadhu-singh-maintained-low-profile-during-his-tenure/story-lMir0Ub8wqSSQss9VFHHKI.html
দিগম্বর

দিগম্বর জৈন ধর্মের দুটি সম্প্রদায়ের একটি। অন্যটি হলো শ্বেতাম্বর সম্প্রদায়। দিগম্বর সন্ধি বিচ্ছেদ করলে দাঁড়ায় দিক্‌ + অম্বর। অর্থাৎ 'দিগম্বর' অর্থ হলো দিক যার অম্বর বা বস্ত্র।দিগম্বর সম্প্রদায়ের অনুসারীগণ মোক্ষ প্রাপ্তির জন্য নগ্নতাকে মুখ্য গণ্য করে এবং নারীদের মোক্ষ স্বীকার করে না। তারা শ্বেতাম্বরদের ৪৫ গ্রন্থকেও স্বীকার করে না। তাদের বক্তব্য হচ্ছে যে, জিন ভগবান দ্বারা কথিত আগম গ্রন্থের অধিকাংশ কাল-দোষে ধ্বংস হয়ে গিয়েছে। তীর্থঙ্কর মহাবীরের পর ইন্দ্রভুতি গৌতম , সুধর্ম ও জাম্বুস্বামী পর্যন্ত পরে জৈনসংঘে বিশেষ মতভেদের চিহ্ন দৃষ্টিগোচর হয়নি। পরবর্তীতে জাম্বুস্বামীর পর দিগম্বর ও শ্বেতাম্বর সম্প্রদায়ের আচার্য পরম্পরাগুলো ভিন্ন হয়ে যায়। দিগম্বরদের মতে, বিষ্ণু, নন্দী, অপরাজিত গোবর্ধন ও ভদ্রবাহু নামক পাঁচজন শ্রুতকেবলী হয়েছেন, অন্যদিকে শ্বেতাম্বর পরম্পরায় প্রভব, শয়্যংভব, যশভদ্র, সম্ভুতবিজয় ও ভদ্র্রবাহু শ্রুতকেবলী হিসাবে বিবেচিত হয়েছেন। ভদ্রবাহু উভয় সংঘে সাধারণ, এ থেকে অনুমান করা যায় ভদ্র্রবাহুর সময় পর্যন্ত জৈন সংঘে দিগম্বর-শ্বেতাম্বর মতপার্থক্য ছিল না। শ্বেতাম্বর সম্প্রদায়ের মতে, মহাবীর নির্বাণ এর ৬০৯ বছর পর (৮৩ খ্রিষ্টাব্দ) স্থবীপুরে শিবভূতি কর্তৃক ভোটিক মত (দিগম্বর) প্রতিষ্ঠিত হয়েছিল। কোংডিন্য ও কোট্টিবীর শিবভূতির দুজন প্রধান শিষ্য ছিলেন। দিগম্বর মতানুসারে, উজ্জয়িনীতে চন্দ্রগুপ্তের রাজত্বকালে আচার্য ভদ্রবাহুর খরা সম্পর্কিত ভবিষ্যদ্বাণী শোনার পর তার শিষ্য বিশাখাচার্য তার সংঘ নিয়ে পুন্নাট গিয়েছিলেন, কিছু সাধু সিন্ধু অঞ্চলে গিয়েছিলেন। যখন সাধুরা উজ্জয়িনী থেকে ফিরে এসেছিল, সেখানে দুর্ভিক্ষ ছিল। এসময়, সংঘের আচার্য নগ্নতাকে ঢাকার জন্য সাধুদের অর্ধফালক পরতে আদেশ দেন; পরবর্তীতে কিছু সাধু অর্ধফালক ত্যাগ করেনি, এদেরকে শ্বেতাম্বর বলা হয়। মথুরার জৈন শিলালিপি থেকেও প্রমাণিত হয়েছে যে, খ্রিস্টীয় প্রথম শতাব্দীর দিকে উভয় সম্প্রদায় একে অপরের থেকে আলাদা হয়েছিল। গুজরাত ও কাঠিয়াবাড়ে শ্বেতাম্বর এবং দক্ষিণ ভারত, মধ্যপ্রদেশ ও উত্তর প্রদেশে দিগম্বর বেশি দেখা যায়। দিগম্বর মুনি বিবস্ত্র থাকেন, পড়গাহন করার সময় দাঁড়ানো অবস্থায় বিনাপাত্রে নিজ হাতেই আহার নেন। শুধু পিচ্ছী ও কমণ্ডুলু সাথে রাখেন এবং পায়ে হেঁটে চলাচল করেন। সব দিগম্বর মুনিদের জন্য ২৮ টি মূলগুণ অনুসরণ করা বাধ্যতামূলক। এগুলো হল: प्रमाणसागर २००८, পৃ. १८९। जैन तत्त्वविद्या, २००८  এখানে তারিখের মান পরীক্ষা করুন: |তারিখ= (সাহায্য) দিগম্বরদের ছবি গ্যালারি জৈন মুনির ছবি কেশলোঁচ সাধুর খাদ্যগ্রহণ এবং কেশলোঁচ ওয়েব্যাক মেশিনে আর্কাইভকৃত ২ এপ্রিল ২০১৫ তারিখে ভারত জুড়ে দিগম্বর জৈন তীর্থ দিগম্বর জৈন মহাসমিতি
আদাবর থানা

আদাবর বাংলাদেশের বুড়িগঙ্গা নদীর তীরে অবস্থিত ঢাকা জেলার একটি থানা। উত্তরে দার-উস-সালাম থানা ও শেরে বাংলা নগর থানা, দক্ষিণে মোহাম্মদপুর থানা, পূর্ব শেরে বাংলা নগর থানা ও মোহাম্মদপুর থানা, পশ্চিমে সাভার উপজেলা, দার-উস-সালাম থানা ও মোহাম্মদপুর থানা। প্রশাসন আদাবর থানা গঠিত হয় ২৭ জুন, ২০০৭ সালে মোহাম্মদপুর থানার অংশ নিয়ে। মোহাম্মদপুর থানা ঢাকা বাংলাদেশ "আদাবর থানা - বাংলাপিডিয়া"। bn.banglapedia.org। সংগ্রহের তারিখ ২০২২-০১-১৯।